

**REPUBLIKA HRVATSKA** *Objavljeno u „Zadarskom listu“ 15. 9. 2021.*

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 943-06/21-01/1**

**URBROJ: 2198/31-01-21-7**

**Gračac, 15. rujna 2021. g.**

 Temeljem članka 391. Zakona o vlasništvu i drugim stvarnim pravima (NN 91/96, 68/98,137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21) i Odluke o raspisivanju natječaja za prodaju nekretnine, KLASA: 943-06/21-01/1, URBROJ: 2198/31-01-21-6 od 13. rujna 2021. godine, općinski načelnik raspisuje

**NATJEČAJ**

**za prodaju nekretnine**

1. Predmet natječaja je prodaja nekretnine u vlasništvu Općine Gračac označene kao k. č. broj 287/23, upisane u nacrt k. uloška broj 1863 k. o. Gračac pri Općinskom sudu u Gospiću, Zemljišno knjižnom odjelu Stalne službe u Gračacu, ukupno 55 čhv površine, s početnom cijenom zemljišta od sveukupno 21.900,00 kuna. U naravi na nekretnini se nalazi dvorište te dio stambene zgrade s upisom zabilježbe Uporabne dozvole investitora fizičke osobe te je Rješenjem o utvrđivanju građevinske čestice obuhvaćena za formiranje građevinske čestice.

2. Pravo sudjelovanja u javnom natječaju imaju fizičke i pravne osobe koje prema važećim propisima RH mogu biti vlasnici nekretnina na području RH i koje dokažu pravni interes za kupnju nekretnine.

3. U cijenu nekretnine nisu uračunata porezna davanja koja plaća kupac.

4. Općina Gračac zadržava pravo poništiti predmetni javni natječaj bez posebnog obrazloženja.

5. Uz pisanu ponudu koja treba sadržavati podatke o ponuditelju, kontakt podatke, pravni interes za kupnju te iznos ponuđene cijene (koji ne može biti manji od početne cijene), ponuditelji su obvezni dostaviti dokaz o pravnom interesu, preslik osobne isprave za fizičku osobu te rješenje o upisu u trgovački registar za pravne osobe.

6. Najpovoljnijim ponuditeljem će se smatrati ponuditelj koji ima pravni interes za kupnju, dostavi pravodobnu, potpunu i urednu ponudu te ponudi najvišu cijenu.

7. U slučaju prihvaćanja ponude, sklopit će se ugovor o kupoprodaji predmetne nekretnine.

8. **Ponude se dostavljaju u zatvorenoj omotnici osobnom predajom ili poštom preporučeno na adresu: Općina Gračac, Park sv. Jurja 1, 23440 Gračac, „Prodaja nekretnine- ne otvarati!“,** u roku od **osam (8) dana** od dana objave u „Zadarskom listu“.

**OPĆINSKI NAČELNIK:**

 **Robert Juko, ing.**